GiliGold/VAD_KnessetCorpus huggingface dataset:
אמנון כהן: תוך חודשיים אני רוצה לראות תוכנית הבראה פה.
אמנון כהן: אני רוצה שתוך חודשיים תתכנס, תן להם עוד צוות, תעשו עבודה, תראו את כל הגירעונות של כולם, את כל הספקים תראו.
אמנון כהן: תביאו תוכנית הבראה תוך חודשיים - לא שלושה חודשים.
אמנון כהן: את זה אתה אמרת.
אמנון כהן: תעשה את זה חודשיים.
אמנון כהן: גם את השנתיים תצמצם לשנה ושלושת-רבעי.
זהבה גלאון: אם אתה מקבל החלטה כזאת, יש לך שוב עתירה לבג"ץ, שתחייב את שר הפנים לאשר את תשובת פרקליטות המדינה כפי שהובאה, ועל-פיה פעל שר הפנים.
אמנון כהן: אני חי במדינה דמוקרטית.
גאלב מג'אדלה: יש פה יועצים משפטיים - תיעזר בהם.
אמנון כהן: אני יודע מי פה.
אמנון כהן: יש פה הפרדת רשויות, ואנחנו לא נכנסים בהחלטות אחרות.
זהבה גלאון: אתה כן.
אמנון כהן: אני לא נכנס לשיקולים של השר – זה עניין שלו, עשה עבודת מטה.
אמנון כהן: אנחנו, יש לנו מה לומר.
אמנון כהן: אחרי שאנחנו מקבלים החלטה השר יכול לקבל את הבקשה שלנו, יכול לומר: דחיתי אותה – לא מקבל אותה - אני רוצה שלוש שנים.
אמנון כהן: הוא יכול לקבל החלטה – אני לא מחליט בשבילו.
אמנון כהן: אנחנו כוועדה רוצים להמליץ על תאריך מוסכם, שיהיה עם מועצות אזוריות אחרות.
אמנון כהן: הוא יגיד לי: אמנון, שקלתי, ישבתי עם צוות, התאריך שלכם לא מקובל עליי – אני רוצה עוד חמש שנים - זה עניין שלו.
אמנון כהן: גם התאריך שאני מציע – יכול להיות ששר הפנים מסכים, יגיד: נתכנס, ניתן להם עוד עשרה אנשים כוח אדם, נעשה את העבודה, והתושבים לא ירצו – זכותם.
אמנון כהן: גם יכולים ללכת לבג"ץ.
אמנון כהן: אנחנו לא מונעים מאף אחד שום דבר.
אמנון כהן: אנחנו כנבחרי ציבור רוצים את טובת התושבים וטובת ראש העיר שייבחר, שיהיה לו שולחן נקי - אל תשאיר לו גירעונות של חמש שנים.
אמנון כהן: נתכנס, בלי לשמוע עדיין את התושבים, כי אני לא מכיר את התושבים – אחד יגיד ככה, אחד יגיע אחרת.
אמנון כהן: אני מכבד אתכם.
אמנון כהן: אם מה שאמרתי מתחבר אליכם, התאריך – אנחנו אתכם, אנחנו כולנו אתכם.
אמנון כהן: רוצים שיהיה לכם טוב.
אמנון כהן: זה התאריך שמדובר במועצות האזוריות – 24.12.13.
אמנון כהן: אם עושים את זה בהסכמה- - -
זהבה גלאון: אין הסכמה.
אמנון כהן: אתה מסכים, חבר הכנסת מג'אדלה?
גאלב מג'אדלה: בעיקרון, תמיד הסכמתי אתך, וגם הפעם, ובלבד שההסכמה בינינו, מה שיהיה פה, יהיה תורה מסיני.
גאלב מג'אדלה: תאריך מחייב כמו כל דבר מחייב בחיים, חד-משמעית.
גאלב מג'אדלה: זה לא שיטת הסלמי, בעוד חצי שנה תבוא עם תרגיל חדש, עם הצגה חדש, עם מצב חדש, עם נסיבות חדשות.
גאלב מג'אדלה: אני גם לא מתחייב לך, שהתושבים לא ילכו לבג"ץ.
אמנון כהן: אני רוצה לטובתכם.
גאלב מג'אדלה: אדוני היושב-ראש, זועבי ידבר בשם כולם.
זהבה גלאון: אין אחד שמייצג את כולם.
גאלב מג'אדלה: אדוני היושב-ראש, כל התושבים כאן הסכימו שהעו"ד זועבי ידבר בשמם.
אמנון כהן: זהבה, יש לך מישהו שידבר בשביל האיזון?
זהבה גלאון: אדוני, אני רוצה להעיר שתי הערות: אחת, לדבריך – אני אומרת את זה באמירת תם – אף פעם לא הייתי יושבת-ראש ועדת הפנים, אז אולי יש דברים שאני לא יודעת לקחת בחשבון כפרוצדורה.
זהבה גלאון: אני חושבת שאם יושבים פה גורמי המקצוע של משרד הפנים - לא שלי; אני לא הנציגה שלהם, לצורך העניין – ואומרים לך שמבחינה מקצועית זה לא אפשרי – מה החובה שלי כחברת ועדה?
זהבה גלאון: בעוד שלושה או ארבעה חודשים לומר: מי יבוא אליך בטענות?
זהבה גלאון: אתה תמשיך לשבת על הכיסא שלך, מה אכפת לך לקבוע תאריך 2013?
זהבה גלאון: אחר כך איזה חברי כנסת לא רציניים, כאילו, מי לוקח אחריות על זה שהחלטנו לא להיענות?
עמרם קלעג'י: צריך להשאיר שולחן נקי שם.
מרדכי כהן: ההחלטה שתקבל על 2013 אומרת ששוב ניכשל, ואז מה יהיו ההסברים שלנו?
מרדכי כהן: אז הוועדה הקודמת לא מילאה תפקידה, ואמרנו את זה בצורה מלאה.
מרדכי כהן: אנחנו עושים עכשיו את כל המאמצים, לעשות את כל השינויים.
גאלב מג'אדלה: אדוני היושב-ראש, אני מציע לדחות את הדיון עד אשר תקיים את ההתייעצויות שלך.
זהבה גלאון: אדוני, קודם כל, יש לי הערכה לכל התושבים שהגיעו מרחוק.
זהבה גלאון: היום יושבים פה אנשים שמייצגים קבוצה אחת, וזכותם המלאה.
זהבה גלאון: אם היית מזמין את כל מי שמייצג את העמדות השונות- - -
אמנון כהן: אני לא הזמנתי אף אחד.
אמנון כהן: את צודקת.
אמנון כהן: חבר הכנסת מג'אדלה הזמין אותם.
זהבה גלאון: הוא גם חילק את זה בלי לשאול אותך.
זהבה גלאון: אמנם הוא היה שר הפנים- - -
אמנון כהן: לא היה.
אמנון כהן: תרבות – בקושי...
אמנון כהן: זה בית שלכם.
זהבה גלאון: אדוני, קודם כל, כל הכבוד לחבר הכנסת מג'אדלה, שהביא את כל הגדודים שלו, ואת העתירה הזאת, וחילק אותה.
זהבה גלאון: אם היינו יודעים שזה כך, יכול להיות שהיינו מזמינים אנשים אחרים, שהיו נותנים לך פרספקטיבה אחרת, ואולי עמדתך ועמדת החברים האחרים היתה משתנה.
זהבה גלאון: לכן אני מציעה לקבל את ההצעה של גאלב מג'אדלה.
זהבה גלאון: הוא אמר: קחו את הזמן שלכם, אל תקבל החלטה עכשיו.
זהבה גלאון: הגורמים המקצועיים ואתה והשר תחליטו.
זהבה גלאון: אני חושבת שצריך להיצמד למועד שנקבע כאן, אבל כיוון שזה המצב, ולא נסכים, תדברו.
זהבה גלאון: אתם מכירים אחד את השני, קחו כמה ימים, ותזמן אותנו שוב, ותביאו הצעה מושכלת ומוסכמת על כולם.
אמנון כהן: קיבלתי את הצעתך.
אמנון כהן: אנחנו דוחים את הדיון למועד הבא.
גאלב מג'אדלה: זכות דיבור לאנשים שבאו.
גאלב מג'אדלה: סליחה, חברת הכנסת נינו ואני לא דיברנו.
גאלב מג'אדלה: אדוני היושב-ראש, היות שדיברת עם המנכ"ל מספר פעמים, הצעתי למען הסדר הטוב לעשות הפסקה, ולצאת להתייעצות, כי ראיתי אותו מתייעץ עם המנכ"ל.
גאלב מג'אדלה: אני מכיר אותך, שאתה אדם מאוד מכבד את האנשים ומקשיב להם.
גאלב מג'אדלה: ראיתי שהמנכ"ל, מוסחת דעתו בכך שהוא לא מתרכז בדיון.
גאלב מג'אדלה: לכן הצעתי פסק זמן, ואם אתה לא מקבל את הצעתי, אני בזכות דיבור.
גאלב מג'אדלה: אשים את הדברים על השולחן: הוועדה שמונתה על-ידי משרד הפנים, נכשלה, יצרה גירעונות.
גאלב מג'אדלה: משרד הפנים חש מאוחר מאוד שצריך להחליף את הוועדה, ולקחו לו שנתיים כדי לנסות לתקן את מה שעשה לרעת התושבים.
גאלב מג'אדלה: אני אומר לך למה חברתי זהבה גלאון יוצאת מהכלים.
אמנון כהן: היא לא יצאה מהכלים אלא דיברה לעניין.
גאלב מג'אדלה: חמש פעמים דיברה ברבע שעה, ואגיד לך למה - יש מאבק תושבים.
זהבה גלאון: ואתה לא מייצג אף אחד.
זהבה גלאון: אתה מהאו"ם.
גאלב מג'אדלה: לא, אני מקבוצה אחת.
גאלב מג'אדלה: אני מודה.
אמנון כהן: אז למה לא אמרת, שתביא את הקבוצה שלה, שיהיה פה איזון?
גאלב מג'אדלה: אני לא מחלק עצות.
גאלב מג'אדלה: אני נערכתי לדיון הזה, ביקשתי מהחברים שיבואו, ייטלו חלק, יתרשמו.
גאלב מג'אדלה: אמרתי לחברים שישמיעו את דעתם בפני היושב-ראש, כי יש לנו יושב-ראש אמתי.
גאלב מג'אדלה: אומר לך למה חברת הכנסת זהבה גלאון יצאה מהכלים- - -
זהבה גלאון: ככה זה כשאני יוצאת מהכלים?
זהבה גלאון: ככה אתה מכיר אותי?
גאלב מג'אדלה: בניגוד לאחרים, כתבתי לפני שבועיים לשר הפנים, העתק אליך, אדוני יושב-ראש הוועדה, אמרתי שיש מאבק תושבים אמתי על הנהגת המועצה האזורית בוסתן אל-מרג'.
גאלב מג'אדלה: יש קבוצה אחת שאני לא משתייך אליה, הקבוצה של חברת הכנסת זהבה גלאון, מרצ, שהיא מיעוט – פעמיים הפסידו את הבחירות.
זהבה גלאון: בכמה קולות?
גאלב מג'אדלה: קול וחצי.
גאלב מג'אדלה: אני מכיר ראשי מועצות שהפסידו על חודו של קול.
גאלב מג'אדלה: הקבוצה של חברת הכנסת גלאון, שאני מכיר ומוקיר ומעריך, הפסידה פעמיים בבחירות דמוקרטיות את ראשות המועצה, והולכת להפסיד בפעם השלישית, והקבוצה שלה מקושרת עם משרד הפנים.
גאלב מג'אדלה: עשיתם יד אחת.
זהבה גלאון: איזה שטויות.
זהבה גלאון: לא מתאים לך, באמת.
זהבה גלאון: מקושרת עם משרד הפנים?
זהבה גלאון: אתה מטיל דופי במשרד הפנים?
גאלב מג'אדלה: אני מצטער.
גאלב מג'אדלה: היא אומרת על הדברים שלי "שטויות", ואתה בכלל לא כאן, אדוני היושב-ראש.
גאלב מג'אדלה: הקבוצה של חברת הכנסת גלאון מקושרת עם משרד הפנים.
גאלב מג'אדלה: עשיתם יד אחת אתם נגד התושבים, ורוצים למנות עוד שנתיים ועדה ממונה, שתיכשל פעם נוספת.
גאלב מג'אדלה: תחזרו מכם מההמלצה הזאת.
גאלב מג'אדלה: שמנו את החתול לשמור על השמנת?
גאלב מג'אדלה: אתה כראש ועדה ממליץ לשר, בתוך הבית?
גאלב מג'אדלה: הקמת ועדה מקצועית, ניטרלית, עניינית, שתלמד, תבדוק ותמליץ בפני השר?
גאלב מג'אדלה: אתה, עם כל הכבוד לך, ממונה על המחוז, עושה דברו של השר, של המשרד?
זהבה גלאון: אתה מטיל בהם דופי, שהם לא ענייניים.
אמנון כהן: ככה זה עובד – שיכון, בינוי.
גאלב מג'אדלה: אני מטיל דופי בהחלטת משרד הפנים כולו – מהשר עד הממונה על המחוז.
גאלב מג'אדלה: אומר את זה לפרוטוקול.
זהבה גלאון: מחר כיפור.
גאלב מג'אדלה: לכן אני מודיע לך, אם אתה רוצה בעצתי, לדחות את המלצת משרד הפנים, ולא לאפשר להם את השנתיים האלה - לא יביאו את האישור, לא יעשו שום דבר, ירוויחו עוד שנתיים של סחבת והתעללות בתושבים, ואנחנו נגיע לגירעונות יותר גדולים, כי ניסינו אותם – היינו בסרט הזה שלוש שנים.
גאלב מג'אדלה: יש פתגם בערבית – חור שאתה מכניס את האצבע, ועוקץ אותך שם נחש, אל תכניס את היד לחור הזה עוד פעם.
גאלב מג'אדלה: היינו בסרט הזה שלוש שנים, ונכשלו.
גאלב מג'אדלה: אתם גאוני הדור נהייתם פתאום?
גאלב מג'אדלה: אני אומר לך ביושר – יש לי הערכה אישית לעמרם גלעג'י.
אמנון כהן: כרגע אמרת משהו אחר – אמרת דופי, משרד הפנים, כל המשרד.
גאלב מג'אדלה: אבל יש מדיניות מקומית של אינטרסים שהתחברו עליה, ושהם מביאים לך היום את הדבר הזה.
גאלב מג'אדלה: אני אומר לך ביושר - אסור לקבל את ההמלצה של משרד הפנים, צריך לדחות אותה על הסף, ואני הזהרתי מזה וכתבתי מכתב לשר עם העתק אליך, הזהרתי את השר שלא ייפול במאבק המקומי בין קבוצות האוכלוסייה בבוסתן אל-מרג'.
גאלב מג'אדלה: כתבתי את זה לפני שבועיים.
גאלב מג'אדלה: אני קלעתי לדעת חכמים.
גאלב מג'אדלה: אם נעשה עוד דיון, זהבה תביא את המיעוט שלה, והרוב שלי יבוא לכאן, ואתה תראה את זה גלוי וראוי.
אמנון כהן: חברת הכנסת אבסדזה.
נינו אבסדזה: אני מציעה לך, אדוני היושב-ראש, לדחות את הדיון, כי אנחנו עומדים בפני דילמה קשה מאוד.
נינו אבסדזה: אני מבינה את שני הצדדים, אני מבינה שאנחנו כנבחרי ציבור, כמי שבעד הדמוקרטיה, מצד אחד, אני רוצה לראות את חגיגת הדמוקרטיה במועד, ולא בעוד שנה או שנתיים.
נינו אבסדזה: מצד שני, כוונות טובות לפעמים מובילות לגיהנום, וחלילה אנחנו לא צריכים לתת יד למשהו שיכול להציק שם או לגרום נזק, אז אני מבקשת שנדחה את הדיון.
גאלב מג'אדלה: אדוני, אני מתנצל לגבי מה שקרה עם החומר.
גאלב מג'אדלה: אני הבנתי מהעוזר שלי שהגיע עם החומר לוועדה.
גאלב מג'אדלה: אם זה לא קרה, ואני מאמין לשוש שזה לא קרה, אני מתנצל.
אמנון כהן: תתנצל גם בפני זהבה, שאמרת שהיא יצאה מכליה.
גאלב מג'אדלה: לא מתנצל.
גאלב מג'אדלה: היא הפריעה לי חמש פעמים.
אמנון כהן: תתנצל בפני משרד הפנים, שאמרת שאתה לא סומך על השיקול דעת שלהם.
גאלב מג'אדלה: לא סומך.
אמנון כהן: רק על העניין הזה?
גאלב מג'אדלה: בעניין הזה חברו עם מיעוט תושבים, עשיתם יד אחת, ואתם עוד תצטערו על זה.
זהבה גלאון: חבר הכנסת מג'אדלה מנצל את החסינות שלו.
זהבה גלאון: מה זה, אתה אומר להם שעשו יד אחת?
גאלב מג'אדלה: מי שחושב לתבוע אותי, אשמח שיעשה את זה.
דוד אזולאי: אדוני היושב-ראש, מי שלא יודע, אני זוכר שבזמנו הושקעו מאמצים רבים כדי להפוך את הישובים האלה למועצה אזורית, זה היה רצון התושבים, ואכן יש מועצה אזורית.
דוד אזולאי: ממה שאני מבין בוויכוח, יש שני תאריכים.
אמנון כהן: יש תאריך אחד.
אמנון כהן: אנחנו רוצים לבוא להסכמות.
דוד אזולאי: יש תאריך של השר, שמדבר על 2014, ואתה מדבר על 2013, בזמן הבחירות למועצות האזוריות.
דוד אזולאי: אני חושב שהנושא הוא מספיק חשוב כדי שנקבל החלטה.
דוד אזולאי: היות שיש כאן ויכוח רציני, אני חושב שכדאי לקבל הצעה – בלאו הכי לא יקרה שום דבר עד אחרי סוכות, אנחנו מכירים את המערכת.
דוד אזולאי: אני מציע שנדחה את הדיון; בינתיים משרד הפנים יתגבש עם עצמו.
דוד אזולאי: הוא שמע כאן את הלך הרוחות הן של חברי הכנסת, הן של התושבים.
דוד אזולאי: נדחה את הדיון עד אחרי סוכות, ואז, בעזרת השם, נשב פה ונחליט.
דוד אזולאי: ממילא לא יקרה שום דבר בשבועיים הקרובים.
קריאה: אנחנו צריכים תאורה ברחובות, שינקו את הרחובות.
אמנון כהן: משרד הפנים, מי אחראי על הבחירות?
דוד אזולאי: ההצעה שלך, אדוני, שהוועדה תהיה במעקב אחרי תוכנית ההבראה, היא הצעה מצוינת.
דוד אזולאי: זה מעיד, שהוועדה עוקבת אחרי החלטותיה, ולכן אני חושב ללכת, לשמוע את הדברים.
דוד אזולאי: שמשרד הפנים יישב עם הצוות המקצועי שלו.
דוד אזולאי: שמעתם את הדברים, תביאו את זה בפני השר.
דוד אזולאי: השר תמיד יכול לשנות את הדברים.
דוד אזולאי: התאריך הזה לא מחייב אותנו, וגם לא מחייב אותו.
אמנון כהן: היועץ המשפטי, מה הדד ליין שלנו?
אמנון כהן: אם אנחנו לא מקבלים החלטה, צריכות להיערך שם בחירות.
אמנון כהן: מה התאריך המקסימלי, שאפשר לקבל החלטה?
גלעד ארדן: כל עוד אין החלטה רשמית של השר בדבר דחיית הבחירות, החלטה שצריכה להתפרסם ברשומות, אם איני טועה, משרד הפנים צריך להיערך לבחירות - אם זה אומר להוציא את פנקס הבוחרים וכו'.
גלעד ארדן: אני מבין שהחלו בהליך הזה.
גלעד ארדן: צריך לשמוע את משרד הפנים.
גלעד ארדן: כרגע התאריך הוא 4.12.
אמנון כהן: לפחות 30 יום לפני כן צריכים להיות מועמדים.
אמנון כהן: 60 יום לפחות לפני כן צריך להודיע.
אמנון כהן: זה יוצא 4.11.
עמרם קלעג'י: אני מתחייב להשאיר שולחן נקי למי שייבחר שם.
עמרם קלעג'י: זו אחת המתנות שאני יכול לתת לישוב - אחרת הוא מדדה, איך לשלם משכורות, איך לעשות.
עמרם קלעג'י: אם יוצאים חובות של העבר, חייבים להתמודד אתם.
עמרם קלעג'י: אנשי המקצוע אומרים – אני הייתי מוכן לקצר את זה, השר היה מוכן מחר בחירות, אבל אנשי המקצוע אומרים לו: אתה לא יכול להשאיר שולחן כך.
עמרם קלעג'י: זה מרדכי, כל אלה הם אנשי מקצוע.
גאלב מג'אדלה: בעלי תפקידים – לא אנשי מקצוע.
גאלב מג'אדלה: רואה חשבון?
גאלב מג'אדלה: עורך דין?
גאלב מג'אדלה: אלה חברים בעלי תפקידים.
גאלב מג'אדלה: אתה בעל מקצוע.
גאלב מג'אדלה: זה לא רואה חשבון מקצועי שישב על דוחות, למד את העניין, והגיש לנו דוח.
גאלב מג'אדלה: הממונה על מחוז הוא בעל מקצוע?
זהבה גלאון: הוא מתייעץ עם אנשי המקצוע.
אמנון כהן: אנחנו צריכים לכבד.
אמנון כהן: העמדות שלנו הולכות יחד עם עמדות משרדי ממשלה.
אמנון כהן: הם עושים מלאכתם נאמנה לטובת המדינה, ואין להם שום אינטרס.
אמנון כהן: יש עבודה מקצועית.
אמנון כהן: את ההחלטה אנחנו הפוליטיקאים מקבלים, אבל הם עושים עבודה מקצועית.
אמנון כהן: אני מכיר חברי כנסת מוכשרים עם 12 שנות לימוד, יש גם עם תואר שלישי, לא כל כך מוצלחים.
אמנון כהן: איש מקצוע שעבר מכרז, עושה עבודתו נאמנה, אנחנו אומרים להם תודה רבה, יישר כוח על עבודתכם.
אמנון כהן: אתם מסתכלים רק על עבודה מקצועית.
אמנון כהן: החלטות מקבל השר, ואנחנו חברי הכנסת צריכים לקבל או לא לקבל.
אמנון כהן: בשם כל חברי הכנסת, תודה רבה - לא היתה מטרה אישית לפגוע באף אחד מכם.
אמנון כהן: תביאו ביד רמה את המקצועיות שלכם, אל תפחדו מאף חבר כנסת וגם לא משר.
אמנון כהן: האמת שלכם זה המקצוע שלכם, הנתונים שאתם מביאים, ותודה רבה לכם.
אמנון כהן: אתם לא צריכים לפחד מאף אחד.
אמנון כהן: תמיד ניתן לכם את הגיבוי.
עמרם קלעג'י: לא הרבה פעמים ביקשתי מחברי כנסת.
עמרם קלעג'י: אומרים לי: שנתיים – נוכל להביא את הדבר על תיקונו.
עמרם קלעג'י: אם אוכל לצמצם, אצמצם.
עמרם קלעג'י: זה מה שאני מבקש מחברי הכנסת – תנו לנו את השנתיים האלה, כדי שנוכל להיכנס לבחירות בצורה נקייה ומסודרת.
עמרם קלעג'י: אני מבקש שתביאו את זה להחלטה.
אמנון כהן: אנחנו לא מיצינו את הדיון הזה, יהיה דיון נוסף.
אמנון כהן: אני מכבד את כולכם, התושבים, לא יודע מי נגד מי, ולא רוצה לשמוע עמדה של קבוצה אחת, ומחר יתקשרו אליי: גם לנו יש מה להגיד.
אמנון כהן: לכן אני מבקש מחברת הכנסת גלאון - אין לי בעיה - שיהיו ארבע, שמונה קבוצות, אבל נציג אחד ידבר; לא צריך עשרים.
אמנון כהן: הוא מביע 99 אחוז.
אמנון כהן: נשמע, ונקבל החלטה.
אמנון כהן: לכן, בגלל שאין פה הצד השני, מחילה מכבודכם שהגעתם.
עמרם קלעג'י: אני פוחד להישאר באוויר.
גאלב מג'אדלה: תצביע על הצעת השר, כבוד היושב-ראש.
זהבה גלאון: בואו נתכנס עוד שלושה שבועות, אדוני.
גאלב מג'אדלה: אין לך רוב.
אמנון כהן: אם אני רוצה, אני מגייס תוך שתי דקות.
אמנון כהן: אני יכול לכפות, אבל איני רוצה; אני רוצה לשמוע את שני הצדדים.
אמנון כהן: זהבה, נסי לתאם את זה.
אמנון כהן: גם פה – שניים-שלושה אנשים, נשמע את העמדות, ונקבל את ההחלטה.
אמנון כהן: אני עוד לא יודע מתי.
אמנון כהן: משרד הפנים, נסו לצמצם את הזמן ככל האפשר.
אמנון כהן: על מועד הדיון הבא תבוא הודעה.
אורי מקלב: שלום רב, אני מתכבד לפתוח את הישיבה כממלא מקום היושב-ראש, חבר הכנסת אמנון כהן.
אורי מקלב: על סדר-היום: צו הגנת הסביבה (סמכויות פיקוח ואכיפה) (שינוי התוספת) התשע"ב 2012 - פסולת זיהומית.
אורי מקלב: אבקש מהמשרד להציג את הצו, בבקשה.
נטע דרורי: במסגרת יוזמת הוועדה, לשפר את האכיפה של נושא הפסולת הזיהומית, המשרד מציע תיקון לתוספת לחוק הגנת הסביבה (סמכויות פיקוח ואכיפה).
נטע דרורי: התוספת לחוק מפרטת את החיקוקים שמפקחי גופי החקירה של המשרד רשאים לבצע לגביהם פיקוח ואכיפה.
נטע דרורי: אנחנו מציעים לתקן בצו את התוספת, ולהוסיף לה תקנות בריאות העם (טיפול בפסולת במוסדות רפואיים), התשנ"ז-1997.
נטע דרורי: תחילת התיקון יהיה 90 יום מיום הפרסום, וזה יאפשר לגופי החקירה של המשרד, לבצע פיקוח ואכיפה על הוראות התקנות הללו.
אורי מקלב: מה זה האכיפה?
אורי מקלב: מתן קנסות?
אורי מקלב: יש חוק שאומר מה יהיה הקנס על כל דבר כזה?
נטע דרורי: למיטב ידיעתי, אין עבירות קנס על התקנות הללו, אלא אם כן זאב יתקן אותי; מדובר בסמכות, לבצע פיקוח מינהלי, סמכויות כניסה, סמכויות בדיקה, דרישת מסמכים וסמכויות אכיפה פלילית, סמכויות חקירה, תפיסה, עיכוב.
נטע דרורי: הסמכויות עצמן קבועות בחוק הגנת הסביבה, ונתונות למפקחים של המשרד באופן רוחבי.
אורי מקלב: זה קיים, אבל לא בנושא הזה של פסולת זיהומית.
אורי מקלב: אתם רוצי להרחיב את הסמכויות על פסולת זיהומית.
נטע דרורי: נכון, כדי לתגבר את מערך האכיפה הקיים.
אורי מקלב: ההגדרה של פסולת זיהומית זה כפי שמופיע איפה?
נטע דרורי: ההגדרה מופיעה בתקנות.
גלעד ארדן: למעשה, אנחנו מוסיפים את כל האכיפה של כל התקנות האלה לסמכות של פקחי המשרד להגנת הסביבה.
גלעד ארדן: זה כולל בעיקר את עניין הפסולת הזיהומית במוסדות רפואיים.
אורי מקלב: והתקנות הן של מי?
גלעד ארדן: של משרד הבריאות.
אורי מקלב: כלומר המשרד לאיכות הסביבה מתלבש על החלק הזה, מרחיב את הפעילות שלו על דברים שמשרד הבריאות היה עד היום אחראי, ממונה על כך.
גלעד ארדן: התקנות הן של משרד הבריאות, ועכשיו אנחנו מוסיפים סמכות נוספת גם לפקחי המשרד להגנת הסביבה לאכוף את התקנות.
נטע דרורי: הגוף העיקרי הוא, כמובן, משרד הבריאות, והוא שאחראי על התקנות ומפקח עליהן ואוכף אותן.
אורי מקלב: כמה פקחים יש למשרד להגנת הסביבה?
יוסי בר: 42.
יוסי בר: אני סגן מנהל המשטרה הירוקה.
יוסי בר: המשטרה הירוקה זה יחידת הפיקוח והאכיפה של המשרד להגנת הסביבה.
יוסי בר: אציין שהתקנות אינן חדשות לנו; הן מ-97'.
יוסי בר: לא היו לנו סמכויות, אבל ביצענו פעולות פיקוח "על יבש", מה שנקרא.
יוסי בר: "השתפשפנו" על התקנות האלה, כי אין ספק שיש פה אינטראקציה ברורה בין ההיבטים התברואיים להיבטים הסביבתיים.
יוסי בר: גם השוק של נותני השירות - קבלן פסולת הוא קבלן פסולת הוא קבלן פסולת, והאינטרסים שאתם הוא קם בבוקר הם אותם אינטרסים; איך לחסוך, איך לצמצם בעלויות, איך למקסם רווחים – שמניע את כל היצורים האנושיים שאני מכיר.
אורי מקלב: האם ה-42 פקחים שלך יקבלו הכשרה על פסולת זיהומית?
אורי מקלב: מה שהתרגלתם – התרגלתם, אבל איני יודע כמה נכנסתם לרשויות פרטיות.
אורי מקלב: כשאתם נכנסים לתוך מרפאת שיניים, וצריך עכשיו לתת הנחיות – זה לא רק על רשות הרבים; אני מניח שזה מהקצה, דהיינו כשהוא כבר נכנס למרפאה, ורוצה ממנו שיאחסן את החומר כך, ואחרי זה ילך עם זה אחרת, ואלה דברים שצריכים בשבילם הכשרה.
אורי מקלב: אני לא חושב שאנחנו יכולים לאפשר לפקחים של המשרד להגנת הסביבה בלי שיקבלו הכשרה בעניין הזה.
יוסי בר: אתייחס למה שאמרת בשתי פאזות: אחת, מה קורה ברגע זה ממש, ושתיים, הכיוון שאליו אנחנו הולכים: עקרונית, אם אנחנו גם מכירים את הדרישות בכל הנוגע להכשרות, כפי שהן עולות מהתקנות, ההכשרות שלהם מאוד ספציפיות.
יוסי בר: ההכשרות, שמורכבות מלימודי תואר שנשענים על התוספת הראשונה והתוספת השנייה, כולם – אפשר יהיה לבצע את ההתאמות הרלוונטיות לעולם התוכן שלנו – כמובן, בתיאום עם הממונה מטעם בריאות והממונה מטעם הגנת הסביבה.
יוסי בר: אין לנו כוונה, ואנחנו לא מתיימרים, אני לא מתיימר לצאת באמירה שאומרת שהיום כולם נמצאים באותה איכות אקדמית עם אותה יכולת אקדמית.
יוסי בר: אנחנו נעשה דיפרנציאציה של הפיקוח ושל האכיפה.
יוסי בר: זה הולך יד ביד עם שינוי ארגוני שאנחנו מתכווננים אליו.
יוסי בר: כרגע, למשל, יש לנו ממונה חומרים מסוכנים שנקלט ביחידה.
אורי מקלב: היועץ המשפטי גלעד אומר לי שבתוך החוק כתוב שהוא קיבל הכשרה מתאימה בתחום הסמכויות, דהיינו צריך הכשרה מיוחדת בצורה מסודרת.
יוסי בר: נכון, ניערך למערכי שיעורים שיהיו מתואמים בהנחיות פנימיות ובנוהלי עבודה יחד עם בריאות.
יוסי בר: חשוב לציין שאנחנו בתוך מהלך של בחינת חלופת ארגוניות, שבמסגרתן אנחנו עושים דיפרנציאציה בין הפרופסיות, ויש פונקציה שיש לה קלסיפיקציה בתחומים האלה.
אורי מקלב: תכף נתרגם את זה.
אורי מקלב: אתם היום נכנסים לרשות היחיד הרבה?
יוסי בר: כן.
יוסי בר: זה אותו חוק שממנו יצא חוק הגנת הסביבה, מקנה לנו סמכויות רבות מאוד, חדשות מאוד.
יוסי בר: עולם התוכן השתנה לחלוטין.
יוסי בר: רשות היחיד היא כבר לא חו"ל, מבחינתנו.
אורי מקלב: משרד הבריאות, משרד הפנים, מישהו רוצה להוסיף?
זאב פיש: יש הסכמה.
זאב פיש: משרד הבריאות הסכים לתוספת הזאת.
זאב פיש: התנינו את זה שרק אנשי מקצוע ייכנסו למוסדות בריאות, כמובן, וגם זה התקבל.
זאב פיש: לנו היתה שגרה במשרד הפנים, היה שם דיון עם מפע"ם, שזה המכללה שמכשירה, ליבנו שם את הנושאים, ועל הבסיס של השכלה מינימלית של כל פקח כזה, שאני משוכנע שבהגנת הסביבה, הפקחים שלהם עומדים בזה, יהיה קורס שצריך לעשות אותו במסגרת המשולש הזה של משרד הפנים, הגנת הסביבה ומשרד הבריאות.
זאב פיש: אנחנו צריכים לשבת ולארגן את הקורס הזה, אין בעיה.
זאב פיש: רק יש לי בקשה קטנה כאזרח מודאג: זה בסדר שכמה שיותר אנשי פיקוח, אבל שלא יהיה מצב, וחובה על שני המשרדים למסד את זה ברוח שיתוף הפעולה שהוא בדרך כלל מצוין בין המשרדים, שלא יהיה מצב שיבואו למוסד בריאות, ופקח א' יגיד כחול והשני – לא לשכוח שמדובר במוסדות בריאות.
אורי מקלב: אני עוסק בתקנות, אבל היה צריך תיאום ביניכם.
אורי מקלב: אתם נכנסתם לבית חולים – אין סיבה שאחרי חודש ייכנס המשרד לאיכות הסביבה.
זאב פיש: אני מזכיר שבתוך בתי החולים, בתוך המתחמים זה עובד לגמרי לא רע.
אורי מקלב: אני מבין שמדובר יותר בהרחבה – מרפאות, רופאי שיניים.
אורי מקלב: כאן צפוי להיות, שמשרד הבריאות כיום, כנראה, קשה לו בכוח האדם שיש לו, להיכנס למקומות האלה, אני מניח, אבל טוב שאומרים את הדברים קודם.
אורי מקלב: מקום שהיתה ביקורת, והיה אחראי משרד הבריאות בשנה האחרונה, לא יכול לבוא עכשיו, או אכיפה שהיא מתואמת בעניין הזה.
אורי מקלב: זה חשוב - אנחנו אחרת יכולים להיקלע לעודף פיקוח, שהוא גם לא טוב, ואז האזרחים מתלוננים בעניין הזה.
יוסי בר: אני מציע שבמקביל לבניית מערכי השיעור, נתווה את מנהלי העבודה – מי עושה מה.
אורי מקלב: זה לא התפקיד של מפע"ם.
אורי מקלב: אם חילקתם את זה, ואני שומע בתוך השורות במשרד הבריאות – חייב להיות, לדעתי, ודאי לתחילת הדרך, אני לא יודע אם מפע"ם – היא יותר עמותה של הדרכה, אבל - - -הם גם עושים ארגון, עושים רה-ארגון, אבל יכול להיות שיש להם גם אנשים מומחים בנושא הזה.
אורי מקלב: שהמשרד הזה יכול להיכנס לחלק ארגוני – איך עובד העסק, איך יהיה סנכרון בין הפיקוח של משרד הבריאות לבין הפיקוח של המשרד להגנת הסביבה.
אורי מקלב: זה חייב להיות.
אורי מקלב: אם שני משרדים עובדים על אותו שטח, באותה עת לעבוד באותם מקומות, זה גם לעבוד לריק, וגם לא נכון לעשות זאת.
אורי מקלב: לכן סדרי העבודה, שלא קשורות לצו, צריכים להיות בצורה מסודרת בין שני המשרדים.
אורי מקלב: נראה לי שעוזרת השר תיקח לעצמה את העניין הזה, שהמשרדים – שלא אקבל מסגן השר טלפון אחרי הצהריים: אי-אפשר לעבוד כך, שכל אחד עצמאית יאכוף ויפקח.
אורי מקלב: אם הדברים ברורים, אפשר לאשר את זה.
גלעד ארדן: מבחינת הפרוצדורה, נבהיר שעל-פי חוק הגנת הסביבה (סמכויות פיקוח ואכיפה), תיקון של צו כפי שאנו מתבקשים כעת, מחייב קבלת הסכמת השר הממונה על החיקוק הספציפי, שבמקרה הזה זה שר הבריאות יחד עם הסכמת השר לביטחון הפנים, ואכן קיבלנו את הסכמת שני השרים.
גלעד ארדן: בנוסף, אישור הוועדה.
גלעד ארדן: אני מציע שנקרא את נוסח התיקון.
גלעד ארדן: צו הגנת הסביבה (סמכויות פיקוח ואכיפה) (שינוי התוספת) התשע"ג- 2012.
גלעד ארדן: בתוקף סמכותי לפי סעיף 38 לחוק הגנת הסביבה (סמכויות פיקוח ואכיפה), התשע"א-2011 (להלן – החוק), בהסכמת השר לביטחון הפנים ושר הבריאות, ובאישור ועדת הפנים והגנת הסביבה של הכנסת, אני מצווה לאמור: שינוי התוספת לחוק.
גלעד ארדן: בפרט 2 לתוספת לחוק, האמור בו יסומן "(א)" ואחריו יבוא: "(ב) תקנות בריאות העם (טיפול בפסולת במוסדות רפואיים), התשנ"ז-1997".
גלעד ארדן: תחילה.
גלעד ארדן: תחילתו של צו זה תשעים ימים מיום פרסומו.
אורי מקלב: גם מרפאת שיניים.
גלעד ארדן: כן, יש הגדרות.
גלעד ארדן: הצבעה בעד – פה אחד הצו אושר.
אורי מקלב: אני מאשר את הצו.
אמנון כהן: על סדר-היום ישנם מספר נושאים.
אמנון כהן: השבוע אנחנו נמצאים במצב הכי קשה של המושב כי השבוע הזה אנחנו צריכים לסגור חוקים.
אמנון כהן: אני מאוד מכבד את חברי הכנסת שביקשו את הדיון ואני מכבד את האוכלוסייה שיושבת כאן.
אמנון כהן: הבטחתי שלפני שיוצאים לפגרה נבדוק את הדברים, ננסה לשמוע את הבעיות וננסה גם למצוא פיתרונות.
אמנון כהן: לפחות נעלה את העניין לסדר-היום הציבורי ויכול להיות שיהיו דיוני המשך.
אמנון כהן: כמו שאמרת, לפעמים צריך רמה של שר או מנכ"ל.
אמנון כהן: אם נצטרך להגיע לדיון עם בעלי תפקידים בכירים יותר, נעשה את זה.
אמנון כהן: הנושאים הם: הצעה לסדר-יום: דיון מהיר, תוכנית המתאר המחוזית צפון לא הביאה את הפיתרון המובטח בכפר ירכא, של חבר הכנסת סעיד נפאע.
אמנון כהן: קודם כל ידברו המציעים ואח"כ ידברו המציעים.
סעיד נפאע: לא ארבה במילים כדי לתת לאנשים להתבטא, אני אומר בקצרה שהדיון הזה הובא על-ידי ועל-ידי חברי הכנסת לאור הבעיה הכל-כך קשה.
סעיד נפאע: אין צורך להרבות במילים כי עוד מעט הם יפרטו את הבעיה.
סעיד נפאע: היה חשוב לקיים את הדיון הזה על-מנת שנגיע בסופו של דבר לפיתרון של הסוגיה הקשה הזאת.
סעיד נפאע: אגב, גם יתר הכפרים באזור סובלים ממנה ולא רק בכפר ירכא.
סעיד נפאע: לפני שמתחילים בדיון חשוב להדגיש שלפני שנה, אחרי התכנית שנקראת התכנית להעצמת הכפרים הדרוזים והצ'רקסים, סוכם שיוקם צוות במשרד הפנים, ב-12.4.2011.
סעיד נפאע: הסיכום היה שהצוות למעשה יתחיל לפעול שבוע לפני הפסח ב-2011 אולם לא נעשה כלום בסוגיה הזאת.
סעיד נפאע: באוקטובר ראשי הרשויות זעקו את זעקתם בנושא הזה.
סעיד נפאע: אחרי שהשאר נשאל בעניין הובטח שהצוות - - -
אמנון כהן: אתה מדבר על התכנית להעצמת האזורים - - -
סעיד נפאע: התכנית להעצמת הכפרים הדרוזים והצ'רקסים.
סעיד נפאע: חלק ממנה היה פיתרון לסוגיות התכנון לכל הכפרים האלה על-ידי הקמת הצוות.
סעיד נפאע: הצוות הזה לא הוקם.
סעיד נפאע: אנחנו מדברים על תחילת 2015.
סעיד נפאע: בשאילתה לשר שהיתה בסוף השנה, לאור זעקת ראשי הרשויות, הובטח שהצוות הזה אכן יוקם ויישב באופן פרטני על כל כפר וכפר.
סעיד נפאע: הצוות הזה, למיטב ידיעתי, לא הוקם עד עצם היום הזה.
סעיד נפאע: מה שמתרחש במשרד הפנים זה פגישות בין רשויות התכנון לבין ראשי הרשויות באופן אישי וכל אחד עושה את שלו.
סעיד נפאע: אני חושב שאם תצא קריאה מהוועדה הזאת, מעבר לבעיות שנשמע כאן, שהצוות הזה חייב שיוקם.
סעיד נפאע: לדעתי אנחנו נתקדם.
אמנון כהן: מציע נוסף, חבר הכנסת שכיב שנאן.
שכיב מוראד שנאן: אני מברך את כל החברים שהגיעו מרחוק.
שכיב מוראד שנאן: אני רוצה לומר כמה מילים חשובות בעניין הזה.
שכיב מוראד שנאן: ירכא זה ישוב דרוזי גדול, מרכזי, חשוב.
שכיב מוראד שנאן: הדיון הספציפי בירכא, אדוני היושב ראש, זה פתח לדברים שלצערי הרב אנחנו הולכים לפגוש בכל הרשויות הדרוזיות בעתיד.